جل شکتی وزارت
جل شکتی کےمرکزی وزیر نے پونے میں شہری دریاؤں کے لئے مجموعی کارروائی کی مہم  کے افتتاحی اجلاس کی صدارت کی
پانی کی دستیابی وژن @ 2047 اور ہندوستان کی ترقی کے لیے بہت اہم ہے- گجیندر سنگھ شیخاوت کا بیان
جل شکتی کے مرکزی وزیر جناب گجیندر سنگھ شیخاوت نے آج پونے میں نیشنل مشن فار کلین گنگا اور نیشنل انسٹی ٹیوٹ اربن افیئرس کی طرف سے منعقد شہری دریاؤں کے لئے مجموعی کارروائی مہم دھار 2023 کے افتتاحی اجلاس کی صدارت کی۔ ڈی ایچ اے آر اے ریور سٹیز الائنس کے ممبران کی ایک سالانہ میٹنگ ہے اور یہ سینئر حکام بشمول کمشنرز، ایڈیشنل کمشنرز، چیف انجینئرز اور ہندوستان میں 100 سے زیادہ ممبر کے سینئر منصوبہ سازوں کے لئے ایک پلیٹ فارم فراہم کرتا ہے تاکہ مقامی آبی وسائل کے بندوبست کے لئے حل پر تبادلہ خیال کیاجاسکے اور اس سلسلے میں مشترکہ طور پر سیکھنے کا عمل جاری رکھاجاسکے۔
اس موقع پر این ایم سی جی کے ڈائرکٹر جنرل ، جناب جی اشوک کمار، پونے کے میونسپل کمشنر جناب وکرم کمار،، این آئی یو اے کے ڈائرکٹر جناب ہتیش ویدیا،بھی موجود تھے۔ افتتاحی اجلاس میں ایودھیا اور اورنگ آباد کے لیے اربن ریور مینجمنٹ پلان کاآغاز اور ‘75 ریور انیشیٹوز’ – ایک کمپنڈیم کاآغاز بھی کیا گیا۔ مرکزی وزیر نے شرکت کرنے والے 52 شہروں سے جمع کیے گئے پانی کو ملا کر ایک جل کلش میں ایک تقریب کا افتتاح کیا۔
اس موقع پر ایک اجتماع سے خطاب کرتے ہوئے، جناب گجیندر سنگھ شیخاوت نے کہا کہ دریا تہذیبوں کے مترادف ہیں اور کئی دہائیوں تک اپنے دریاؤں کے بقا کے لیے استعمال کرنے کے بعد، ہمیں اس بات پر غور کرنا چاہیے کہ ہم نے دریاؤں کو کیا دیا ہے، ورنہ ہماری آنے والی نسل پانی کی کمی کا خمیازہ بھگتیں گی۔ انہوں نے اس حقیقت پر خوشی کا اظہار کیا کہ 40 سے زائد میونسپل کمشنرز آج اس تقریب میں موجود ہیں اور پانی کے وسائل کو مؤثر طریقے سے منظم کرنے میں غیر مرکزی منصوبہ بندی کی اہمیت کی عکاسی کرتے ہیں۔ ‘‘منصوبہ بندی بلدیاتی اداروں کی سطح پر بہترین طریقے سے کی جا سکتی ہے اور یہی وجہ ہے کہ ان کی یہاں موجودگی بہت زیادہ اہمیت کی حامل ہے،’’ انہوں نے مزید کہا،بلدیاتی اداروں کے ذریعے ہم لوگوں سے براہ راست رابطہ قائم کر سکتے ہیں، جو کہ پانی سے متعلق کسی بھی پروگرام کی کامیابی کے لیے بہت ضروری ہے ۔
جناب شیخاوت نے کہا کہ ملک ایک اہم وقت سے گزر رہا ہے اور اس نے آزادی کے 75 سال مکمل کر لیے ہیں۔ انہوں نے یہ بھی کہا کہ تکنیکی طور پر ہونے والی تبدیلی جو پچھلی چند دہائیوں میں دیکھی گئی ہے، اس سے ہم سب کے لیے ‘وکِست بھارت’ بنانے کی سمت میں اجتماعی طور پر کام کرنا اور بھی اہم ہو گیا ہے جیسا کہ ہمارے وزیرِ اعظم نے تصور کیا تھا۔ "دنیا ہماری ترقی کی وجہ سے ہماری طرف دیکھ رہی ہے، خاص طور پر جب سے ہندوستان کو جی-20 کی صدارت سونپی گئی ہے، انہوں نے مزید کہا، بھوپال میں ایک تقریب - Vision@2047 کے دوران میں نے اس بات پر زور دیا کہ ہم نے وکسٹ بھارت کا چیلنج قبول کر لیا ہے اور یہ ہماری اجتماعی ذمہ داری ہے۔ مجھے یہ دیکھ کر خوشی ہوئی کہ 25 ریاستوں نے اس تقریب میں شرکت کی اور پانی سے متعلق مسائل کے بارے میں اپنے منصوبوں پر پریزنٹیشن دیں۔ انہوں نے مزید کہا کہ پانی کی دستیابی Vision@2027 کے ہدف کو کامیاب بنانے کی بنیاد ہے اور یہ ہمارا پختہ یقین ہے کہ پانی کی ضرورت معیشت کی ترقی کے لیے براہ راست متناسب ہے۔
انہوں نے یہ بھی کہا کہ اس بات کو یقینی بنانے کے لیے احتیاط برتنی ہوگی کہ دریاؤں پر ہمارے پروگرام صرف بنیادی ڈھانچے کی ترقی تک محدود نہ رہیں بلکہ ہمیں کوشش کرنی چاہیے کہ ایک عوام اور دریا کا مضبوط رابطہ قائم کریں۔ انہوں نے کہا،‘‘پانی کے تئیں احترام کو بحال کرنے کی ضرورت ہے، جو ہمارے آباؤ اجداد کی روایتی حکمت کے حصے کے طور پر نسل در نسل چلا آرہا ہے،’’انہوں نے مزید کہا، ‘‘اب وقت آگیا ہے کہ ہم سوشل میڈیا کا استعمال کرتے ہوئے نوجوان نسل میں اس جذبے کو پیدا کریں۔ جو کہ ہمارے دور میں ایک طاقتور وسیلہ ہے۔’’
انہوں نے مزید کہا کہ جل شکتی کی وزارت ہر گھر کو پینے کا صاف پانی فراہم کرنے، زمینی پانی کے انتظام اور ریچارج، ایکویفر میپنگ، دریا کی بحالی کے لیے مجموعی طور پر کام کر رہی ہے اور ہندوستان ان ممالک میں شامل ہے جہاں پانی کے شعبے کے لیے سب سے زیادہ مالی امداد دی جاتی ہے۔ انہوں نے کہا کہ ہمیں ایک مضبوط عزم کے ساتھ آگے بڑھنا ہے اور ہم یقینی طور پر اپنے اہداف حاصل کر لیں گے۔
انہوں نے ریور سٹیز الائنس کے ارکان کی تعداد 23 سے بڑھ کر 107 ہونے پر خوشی کا اظہار کیا۔ جناب گجیندر سنگھ شیخاوت نے کہا کہ عزت مآب وزیر اعظم کی قیادت میں پانی ایک سیکٹر کے طور پر سائلو س سے اوپر جا رہا ہے۔ انہوں نے مزید کہا۔ ‘‘اگر ہر شہر  جو آر سی اے کا ممبر ہے ایک قدم آگے بڑھے گا، ہم 107 قدم آگے بڑھائیں گے اور یہ وقت کی ضرورت ہے۔’’
افتتاحی اجلاس سے خطاب کرتے ہوئے، این ایم سی جی کے ڈی جی، جناب جی اشوک کمار نے مہمانوں کا خیرمقدم کیا اور کہا کہ نمامی گنگا پروگرام دریائے گنگا اور اس کی معاون ندیوں کے احیاء کے لئے شروع کیا گیا تھا۔ انہوں نے کہا کہ میونسپل کمشنروں کے لیے پانی شاید ہی کوئی ترجیح تھی لیکن نمامی گنگے پروگرام کے تحت ان پر زور دیا گیا کہ وہ پانی کو اپنے اہم ایجنڈے میں شامل کریں اور ہم ایسا کرنے میں کامیاب رہے ہیں۔‘‘نمامی گنگے کو 160 سے زیادہ ممالک سے دنیا کے چوٹی 10 فلیگ شپ پروگراموں میں سے ایک کے طور پر منتخب کیا گیا ہے جو کہ نمامی گنگے پروگرام کی کامیابی کا ثبوت ہے۔’’
تیس دسمبر 2022 کو ہونے والی دوسری قومی گنگا کونسل کی میٹنگ کے بارے میں بات کرتے ہوئے جناب کمار نے کہا کہ عزت مآب وزیر اعظم نے میٹنگ کے دوران ذکر کیا کہ کس طرح دریا اقتصادی ترقی کے لیے انتہائی اہم ذریعہ ہیں اور انہوں نے صاف شفاف دریاؤں کے درمیان براہ راست رابطہ زور دیا اور ساتھ ہی ساتھ ملک کی مجموعی پیداوار کے علاوہ ترقی پر بھی زور دیا۔ ‘‘معزز وزیر اعظم نے این جی سی کی پہلی میٹنگ میں ارتھ گنگا کے تصور کی حمایت کی تھی تاکہ دریا کے طاس کے کنارے رہنے والے لوگوں کی زندگیوں کو بہتر بنانے پر توجہ مرکوز کی جا سکے۔ جناب کمار نے مزید کہا کہ پانی کے تئیں احترام کو واپس لانے میں عزت مآب وزیر اعظم کا تعاون بے مثال ہے۔ جناب کمار نے کہا کہ عزت مآب وزیر اعظم نریندر مودی کے ذریعہ وضع کردہ سوچھ بھارت مشن کے وژن نے شہری انتظام کے نقطہ نظر میں ایک مثالی تبدیلی کی طرف راہ ہموار کی ہے جسے صحت کے کئی بہتر اشاریہ میں دیکھا جا سکتا ہے۔
جنا ب کمار نے اس بات پر خوشی کا اظہار کیا کہ ریور سٹیز الائنس کے ممبران نے 100 کا ہندسہ عبور کر لیا ہے اور اب شہری پانی کے مسائل کو مکمل طور پر حل کیا جا رہا ہے۔ ‘‘پانی کو ہمیشہ سائلو س میں رکھا گیا ہے۔ ایک ایچ 2 او کو متعدد اکائیوں میں تقسیم کیا گیا تھا۔ 2019 میں جل شکتی وزارت کا قیام، شاید، ان سائلوس کو توڑنے کی پہلی کوشش تھی،’’ انہوں نے مزید کہا، ‘‘ایک اور اہم عنصر ہمارے آبی ذخائر کی تجاوزات ہے، جو پانی کے تحفظ کی روایتی حکمت اور بارش کے پانی کو ذخیرہ کرنے کے لئے ریڑھ کی ہڈی ہیں۔’’
جناب کمار نے میونسپل کمشنروں پر زور دیا کہ وہ اپنے آبی وسائل کا اچھی طرح سے انتظام کریں تاکہ ان کے دائرہ اختیار میں صحت، معیشت اور مجموعی طور پر فلاح و بہبود میں زبردست ترقی ہو اور ان کے شہروں کی قدر میں اضافہ ہو۔ انہوں نے کہا کہ ‘‘ این ایم سی جی نے بہت سارے اقدامات کیے ہیں جیسے کہ شہری دریا کے انتظام کے منصوبے بنانا، تھیسس کمپیٹیشن وغیرہ تاکہ ایک ترقیاتی وسیلے کے طور پر پانی کے لیے ماڈل تیار کئے جاسکیں اور آر سی اے یقینی طور پر موثر شہری پانی کے انتظام کی سمت میں سب سے اہم اقدامات میں سے ایک ہے،۔’’ انہوں نے مزید کہا، ‘‘پانی کا شعبہ ایک منفرد علاقہ ہے اور کیا گیا اچھا کام پانی کے موثر انتظام کی طرف راہ ہموار کرے گا اور ہندوستان کے پانی کو محفوظ بنائے گا۔’’ انہوں نے اس امید کا اظہار کرتے ہوئے اپنے خطاب کا اختتام کیا کہ بحث میں پیش کیے گئے منفرد خیالات اور حل کو شہر کے منصوبہ سازوں کے ذریعہ استعمال کیا جائے گا اور ڈی ایچ اے آر اے بارش کا سلسلہ بن جائے گا جو ہندوستان کو ایک دریا دوست ملک بنانے میں مدد دے سکتا ہے۔
ڈی ایچ اے آر اے 2023 کے پہلے دن میں ‘ہندوستان کے اندر دریا کے انتظام کی اختراعی مثالیں’، ‘ریور مینجمنٹ کے لیے جدید بین الاقوامی کیس اسٹڈیز’، ‘شہری دریا کے انتظام کے لیے ایجنڈے کو مضبوط بنانا’، ‘دریاؤں کے لیے نوجوانوں’، ‘بین الاقوامی دریائی شہروں کے تجربات’ سے متعلق اجلاس ہوئے۔
این ایم سی جی کے ایگزیکٹو ڈائریکٹر جنا ب ہمانشو بدونی، ؛ بی آئی او ایم ای کے سلوشنز کے ڈائریکٹر جناب ایس وشواناتھ، ؛ ہندوستان کے پونڈمین جناب رامویر تنور، ؛ ورلڈ ریسورس انسٹی ٹیوٹ شہری ترقی کے ماہر ڈاکٹر کارتیکی نائک، ؛ سوچتا پوکارے ، جمشید پور جناب گورو آنند، ؛ این آئی یو اے کے اعلی مشیر جناب راجیو رنجن مشرا، امریکہ کی مسیسیپی ریور کمیشن کے سیکریٹری کرنل اینڈی پنیر، ؛ جرمنی کی جی آئی زیڈ کے پروگرام ڈائریکٹر محترمہ مارٹینا بکارڈ، ؛ آسٹریلیا کے ایلوویئم کنسلٹنگ کے اربن واٹر کے سربراہ ڈاکٹر ہیری ویراہسومی، ؛ ڈنمارک کے سفارتخانے کی پانی اور شہری ترقیات کے لئے کونسلر ڈاکٹر انیتھا شرما، جل شکتی وزارت میں سینٹر فار پالیسی ریسرچ کی پروفیشنل چیئر ڈاکٹر سری نواس چوکاکولا، ؛ ، سی گنگا کے بانی سربراہ جناب ونود تارے، اور این ایم سی جی کے ڈپٹی سیکریٹری جناب دھیرج جوشی،ان پینشلسٹ میں شامل تھے جنہوں نے پہلے دن کے اجلاس میں شرکت کی۔
مرکزی وزیر برائے جل شکتی جناب گجیندر سنگھ شیخاوت پونے میں دھارا 2023 کے افتتاحی اجلاس سے خطاب کرتے ہوئے-
جل شکتی کے مرکزی وزیر نے جل کیلاش میں حصہ لینے والے 52 شہروں سے جمع ہونے والے پانی کو یکجا کرکے ڈی ایچ اے آر اے 2023 کا افتتاح کیا۔